Diari Oficial de la Generalitat Valenciana


Sumari del DOGV 7850, del 12-08-2016 (2016/6463)

ACORD de 4 d'agost de 2016, del Consell, pel qual s'autoritzen determinades transferències de crèdits per import d'1.500.000 euros, a fi de donar cobertura a les mesures per a pal·liar els danys produïts per les pluges torrencials ocorregudes el 2 de novembre de 2015, en aplicació dels acords de 6 de maig de 2016 i 13 de novembre de 2015.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7850

Data del DOGV
:   12-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6463


Data del document
:   04-08-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 4 d'agost de 2016, del Consell, pel qual s'autoritzen determinades transferències de crèdits per import d'1.500.000 euros, a fi de donar cobertura a les mesures per a pal·liar els danys produïts per les pluges torrencials ocorregudes el 2 de novembre de 2015, en aplicació dels acords de 6 de maig de 2016 i 13 de novembre de 2015. [2016/6463]  
El Consell, el 6 de maig de 2016 va aprovar l'acord pel qual es desenvolupa l'acord de 13 de novembre de 2015, sobre mesures per a pal·liar els danys produïts per les pluges torrencials ocorregudes el dia 2 de novembre de 2015 a la Comunitat Valenciana, pels que s'atribueix al director general de l'Agència de Seguretat i Resposta a les Emergències la coordinació de totes les actuacions de la Generalitat amb altres administracions públiques i dels diferents departaments del Consell, i se li autoritza a determinar les actuacions susceptibles de finançament i en que percentatges, a proposta d'una comissió tècnica.  
Les actuacions es finançaran amb càrrec al fons de contingència previst en l'article 43 de la Llei 1/2015 de la Generalitat d'Hisenda Pública, del Sector Públic Instrumental i de Subvencions, prèvies les modificacions pressupostàries previstes en l'article 9 de la Llei 11/2015 de Pressupostos de la Generalitat per a 2016, fins a un import màxim de 1.500.000 euros.  
Per la Direcció General de l'Agència de Seguretat i Resposta a les Emergències s'ha comunicat el conjunt d'actuacions i imports a què s'ha assignat finançament per part de la Comissió Tècnica, concretament:  
1.206.451,56 a la reparació de les obres de captació i els elements principals de distribució de les infraestructures agràries i de regadiu i a la reparació dels danys que impedeixen la circulació ocasionats en la plataforma dels camins o vies principals d'accés i passos de barrancs.  
  
206.382,50 a la reparació de danys en les pistes forestals.  
87.165,94 euros per als treballs urgents de recuperació de la normalitat.  
Considerant que les dues primeres es gestionen per la Conselleria d'Agricultura, Medi Ambient, Canvi Climàtic i Desenvolupament Rural amb imputació, respectivament, als projectes d'inversió FN600 «Noves Infraestructures Agrícoles» del programa 531.10 «Estructures Agràries» i FM660 «Manteniment infraestructures de prevenció incendis» del programa 442.90 «Prevenció Incendis», mentres els treballs de recuperació de la normalitat corresponen al capítol 2 del programa 221.10 «Emergències, Protecció Civil, Prevenció i Extinció d'Incendis», l'esmentada Direcció General proposa donar cobertura a les mateixes amb càrrec a part del crèdit consignat en el Fons de Contingència per a 2016.  
  
En conseqüència i en virtut del que disposen els articles 17 i 19 de la Llei 11/2015, de Pressupostos de la Generalitat, per a l'exercici 2016, a proposta de la Conselleria d'Hisenda i Model Econòmic, el Consell, prèvia deliberació, en la reunió del 4 d'agost de 2016,  
  
  
ACORDA  
  
Primer  
Autoritzar una minoració de crèdit en l'aplicació pressupostària 11.48.54.643.37.9 per import de 1.500.000 euros.  
  
Segon  
Autoritzar un augment del pressupost de despeses, en les aplicacions pressupostàries i pels imports que es detallen a continuació, que han de destinar-se a donar cobertura a les actuacions acordades per la Comissió Tècnica de valoració dels danys produïts per les pluges torrencials ocorregudes el 2 novembre de 2015.  
  
APLICACIÓ PROJECTE IMPORT  
94.34.00.606.57.8 87.165,94  
55.83.68.634.22.9 FN600 1.206.451,56  
37.28.20.442.18.1 FM660 206.382,50  
TOTAL 1.500.000,00  
  
  
  
València, 4 d'agost de 2016  
  
La consellera secretària,  
MÓNICA OLTRA JARQUE